От днес стартираме новата ни секция PlovdivDerby Bookie. Ангажирали сме един от най-добрите играчи на "тото" под тепетата, за да ви дава съвети как и къде да залагате, за да спечелите. Ще продължим да развиваме секцията давайки възможност на различни играчи да споделят прогнозите си за предстоящи мачове. Имаме идеята ВИЕ също да публикувате своите прогнози в коментарите под статиите, като по този начин повече хора да обменят мнения и да си дават съвети. За целта много скоро, посещението в тази секция ще изисква регистрация в сайта (естествено безплатна). Надяваме се заедно да направим най-големия форум за спортни залагания в Пловдив. Прочетена 709\nнагоре\tОще в тази категория: Спорт ТОТО с нови правила! Спряха bet365 за територията на България Пловдивчанин е първият тото милионер за тази година С „Твоят късмет" късмет имат участниците и спортната инфраструктура в техните градове „Тото 2 – 5/35" – малък залог, чести и атрактивни печалби А група\tДвама от Ботев и един от Локо сред избранниците на Хубчев за мача с Беларус\t24 Октомври 2016\tВижте, кой ще свири на Локо и Ботев за Купата!\t24 Октомври 2016\tФорум\tАко беше общинар щеше да знаеш, че няма стари задължения.\tПрочетете още...


България с още един медал от Лондон 2012 - Спорт | Факти.БГ\n25 Октомври, 2017 11:26 533 0\nБългария с още един медал от Лондон 2012\nОсвен удовлетворение, Манева ще получи и парична награда. Премията, обявена от Българския олимпийски комитет за второ място на игрите преди 5 години, е 170 000 лв. (без данъците). Бившата състезателка ще трябва да получи 120 000 лв. Причината - за петото място вече са й били преведени предвидените 50 000 лв.


Ролца от раци за белтъчен ден - салата\nHome/Белтъчен ден/Салата с ролца от раци\nСалата с ролца от раци за белтъчен ден\nЗа любителите на пресните и зелени здравословни храни представяме една рецепта за здравословна бомба с ролца от раци за белтъчен ден на 90 дневната диета. Тази рецепта е доста бърза за направа и непременно ще набави необходимите ви витамини за деня и ще рестартира вашият метаболизъм.\n1 глава червено цвекло – по-малка\nАйсберга се нарязва на дребно, а морковите и цвеклото се настъргват на ренде. Ролцата също се режат в желаната от нас големина и всички продукти заедно се смесват в подходящ съд, като се объркват добре. И ето – готови сте с вкусен обяд и вечеря за поредният белтъчен ден от 90 дневната диета.


Как да живеем с ... алергия и астма - ЕЛЕКТРОННИ КНИГИ, КНИГИ - Библио.бг\nКак да живеем с ... алергия и астма\nСъвременният начин на живот подлага мнозина на стресови ситуации. Много хора в добро здравословно състояние могат да контролират алергиите или непоносимостите си, но не и в състояние на стрес. Алергията засяга хората по различен начин – от относително честите симптоми на сенна хрема, която се появява след разходка в парка през слънчево време (пример за сериозна алергия), до голям брой по-слаби симптоми, при които е трудно да се проследи причината и често се определят като непоносимост.\nКатегория: Здраве. Диети , Българска литература\nОт книгата за читателя ще стане ясно, че най-добрият начин за лечение на алергичните болести е отстраняването на причинителите на алергията (така нар. алергени). При алергиичните болести може би в по-голяма степен, отколкото при другите болести, болният има шанс да идентифицира отключващите фактори на болката, да ограничи влиянието им и сам да подобри здравето си.\nДокато за алергията може да се каже, че е стопроцентова болест на съвремието и се дължи на начина на живот днес, то астмата е известна на хората още от древността. Дали астмата е само наследствено заболяване, как да се предпазим от появата й, какво да предприемем, ако близък човек страда от астма, къде да потърсим помощ, как да организираме ежедневието си? На всички тези въпроси читателят ще открие отговор в книгата “Как да живеем с ... алергия и астма”.\nБлагодарим Ви, че решихте да споделите с нас вашето мнение за "Как да живеем с ... алергия и астма".


УСМИВКАТА | ЗАДЯВКА\nВеднъж едно момченце решило да види Бог. То мислило, че ще пътува много време и се подготвило, сложило в раницата си сандвичи и сок и тръгнало на път.Когато стигнало до парка, решило да почине.Слънцето греело весело, птичките пеели своите чудни песни.\nМомченцето видяло един възрастен човек. Той седял и наблюдавал птиците. Момчето седнало до него и отворило раницата си, извадило сандвич и тъкмо решило да закуси,когато забелязало, че възрастният мъж поглежда гладно. То предложило на човека сандвич.Старецът приел сандвича с голяма благодарност в очите и се усмихнал на момчето. Усмивката му била толкова любезна, че момчето поискало да я види отново и предложило на мъжа сок.\nТой отново се усмихнал мило на момчето. То било възхитено. Те седели в парка в този чудесен ден, яли и се усмихвали, без да си кажат и думичка.\nКогато слънцето се скрило, момчето осъзнало, че е изморено, и решило да се връща. Тръгнало бавно, но преди да измине няколко крачки, то се обърнало назад, върнало се до пейката и прегърнало стария човек. Той се усмихнал с най-широката си и най-топла усмивка.\nКогато, се върнало в дома си, майката била толкова учудена от грейналото от радост лицето на сина си, че го попитала: “Какво те направи толкова щастлив?” Момчето отговорило: “Закусвах с Бог.” Помълчало малко и добавило: “И знаеш ли? Бог има най-красивата усмивка, която някога съм виждал.”\nПрез това време възрастният мъж, който също сияел от радост, се върнал в къщи.Синът му бил смаян от мира, изобразен на лицето му, и попитал: “Татко, какво те направи толкова щастлив?” Той отговорил: “Закусвах с Бог в парка.” После се замислил и добавил: “И знаеш ли, Той е много по-млад, отколкото очаквах.”\nМного често ние подценяваме силата на един поздрав, на една усмивка, на една мила дума, или най-малък жест на грижа, всички от които могат да променят един живот. Хора идват в нашия живот , остават за сезон или за цял живот. Прегърнете всички еднакво!


18.05.2022 18:51 544\nРаботодателският форум се радваше на голям интерес\nВеликотърновският университет днес беше домакин на най-голямото работодателско събитие в Северна България – „КАРИЕРА. СТАЖ. БЪДЕЩЕ“, насочено към професионалната реализация на студентите.\nНад 500 студенти получиха информация за възможностите за стаж и работа във водещи български и международни компании, представени на нашия пазар. На информационните щандове, разположени в Аулата на ВТУ „Св. св. Кирил и Методий“, младежите се срещнаха с представители на фирмите, за да се запознаят със спецификата на работата в различни сектори и да научат как да се представят успешно по време на интервю за работа.\nРазлични позиции предлагаха работодателите\nФорумът беше открит от ректора на Университета проф. д-р Христо Бонджолов, който подчерта в изказването си, че връзката между университета и бизнеса е изключително важна.\n„Надявам се, че ние – университетът и бизнесът, ще можем да изпълним тази голяма цел, да покажем на вас, студентите, възможностите. А оттам нататък от вас зависи активността, да бъдете мотивирани от възможностите, които ви се предоставят“, каза проф.Бонджолов. Припомни, че когато за университета е било най-трудно и той почти беше фалирал, ръка са подали не толкова институциите, колкото бизнесът. И продължават да са си взаимно полезни, контактите се разширяват, както и възможностите за стаж, практика и работа. В словото си той посочи, че добрата реализация на студентите от Филологическия факултет показва, че стимулът е да се изучават езици, и то на добро ниво.\nВ събитието взеха участие 14 водещи международни компании, опериращи у нас.\nВТУ отне почетната титла на Путин, която така и не била дадена\nОнлайн платформа и ВТУ превръщат България в топ дестинация за събитиен туризъм


Начало Коментари Ще проумее ли Илхан Кючюк сръбското наследство в Македония?\nНа снимката: Владо Перев\nНе е никаква тайна и не трябва човек да има „проверени източници“, за да разбере, че евродепутатът от България и докладчик за РС Македония пред институциите на Европейския съюз Илхан Кючюк е в Скопие на втората си мисия. Провежда консултации и събира информация за напредъка на РС Македония при осъществяването на реформите за присъединяването на страната към европейското семейство, която ще представи пред органите на ЕС. Интересно е, че посещението на Кючюк поне досега минава в информационна тишина, без интервюта, без информация в медиите и без коментари за действията му. Това може да е лошо, но може и да е добро, зависи от желанията, позициите и амбициите при разрешаването на македонския Гордиев възел в отношенията с България, поне в този момент. Лошото е, че липсата на информация означава и липса на запознаване с македонските позиции, толкова важни за човека, който трябва да изготви доклада.\nХубавото е, че той самият ще трябва да се потруди върху собствената си информираност. Предполагам, че г-н Кючюк е доста добре запознат с македонската „коневица“ (македонска кирилица, наречена обидно коневица – бел. прев.), така че достъпът до обща информация в медиите е значително улеснен. Е, тук вече започва истинското приключение, чрез медиите и най-вече в социалните мрежи, толкова популярни днес в света като инструменти за стигматизация на „всички останали“ и прославяне на собственото ни величие.\nОсновната задача на един евродепутат в тази македонска ситуация би бил въпросът за демокрацията и правата на човека. А за човешките права на македонските българи, пък ако щете и турците в Македония, много може да се научи от обикновен преглед на медиите. Там ще намерите завинаги вкаменените, фосилизирани писачи на всички времена, за всички партии, интелектуални отпадъци, реликва от югославско време, професионалисти във вся и всьо, обединени в антибългарщината и езика на омразата. Ще се срещнете с онези, които прекроиха историята ни, смениха фамилиите ни в нещастен опит да създадат насилствено нова нация, като че нация се прави с промяна на фамилии. Сега промениха името им и хленчат до небето, твърдейки, че никой не може да промени нацията им…, нека погледнат зад себе си, нека видят македонизма, и ще разберат, че нация може да се промени по насилствен път. По този начин българите станаха българомани и българофили с тяхна „помощ“, а сега виждаме как македонците стават северномакедонци с гръцка помощ.\nНеобходимо е битката за българската истина да бъде наложена в Скопие и самата Северна Македония, а не само в институциите на София, Брюксел и Страсбург. Македонското население трябва да се изправи пред истината за своите етнически корени и своята култура в миналото…, трябва да се срещне със своята истинска, реална история. Това е и задачата на Европейския съюз – всяка нация да разбере истината за себе си и за другите през почти двете хиляди години развитие на европейската цивилизация.\nЕ, г-н Кючюк, спорна работа, приятен край на задълженията и… чиста съвест и спокоен сън!\nВладо Перев, журналист и публицист. Неговият анализ е публикуван в македонското издание „Трибуна“.\nпредишна статияВлизат в сила новите противоепидемични мерки в Гърция\nСледваща статияКиселова: Депутатите приличат на слаб студент, на който все не му достига един ден\nИлхан Кючюк попадна в „черния списък“ на Китай като контрасанкция на ЕС\nЗахариева: Подкрепяме разширяването на Западните Балкани, но на пътя има препятствие


Автор: Екип Blagoevgrad24.bg 10:11 / 16.10.2020 Коментари (1) 259\nБългарска реч в един от предизборните клипове на кандидата за президент на демократите в САЩ Джо Байдън. В него хора от различен произход обясняват на 25 езика защо ще гласуват за опонента на Тръмп. Оказа се, че момичето, което говори на чист български, всъщност е американка, която е била на обмен в България преди 4 години и е живяла една година в българско приемно семейство.\nМного помислиха Маргарет Глисън за българка. Може би не са далеч от истината. Въпреки че не е родена тук, тя изпитва голяма обич към България. Именно затова избира да участва в клипа на Джо Байдън с българска реч.\n"Аз съм доброволец в кампания. Там питаха дали някой говори чужди езици. Отговорих им, че знам български. Така бях избрана да участвам в клипа", обясни Глисън.\n"Някои са деца на мигранти, трети знаят чуждия език заради религията, която са избрали. Това е пъстра палитра от хора и съдби и затова видеото е толкова специално и красиво. То показва културното богатство и на Съединените щати. Това е и посланието на самия Байдън – уважение към всички хора от различните краища на света, които живеят тук", разказа Маргарет.\n"Под видеото видях коментар от рода на "обединете се българи“. Не съм и предполагала, че е стигнало до България и че някой там ще го види. Защото е за американските избори. Мислех, че ще го видят само приятелите ми от България в социалните мрежи. Не ми е и минавало през ума, че ще се стигне до това да давам телевизионно интервю за NOVA", сподели още тя.\nМаргарет разказа и за спомените от страната ни, които е запечатала в съзнанието си. "Имах уникални преживявания там. Всяка година по това време, когато настъпи есен, винаги мисля за Българ\nия, защото тогава пристигнах в страната. Разхождах се из София. Помня и Коледа. Беше много специално за мен. Никога няма да забравя до живот. Есента и зимата са много красиви. За мен това беше прекрасно изживяване за мен", добави Глисън.\nУникалното, което е намерила в България, тя описва така: "Очевидно българската храна и кухня. Нещо обаче, с което се свързах дълбоко, е балканското. Не съм пътувала много из Балканите, така че всичко, което е балканско, за мен означава България – кулинария, архитектура, история. Това е уникалното. Ходих и на уроци по хоро в едно село, близо до Хераково. Беше много специално. Зимно време все валеше сняг навън и беше студено, както е винаги в България през зимата. Танците, заедно с другите хора, ми носеха живот", спомня си Маргарет.\nСподеля, че се е върнала в Щатите като съвсем различен човек.\nОливър Стоун: Америка е прецакана, защото е глупaва\nТръмп: Чувствам се силен, ще целуна всички красиви жени!\nТръмп се връща към задълженията си\nСамо дето Байдън няма да спечели нищо!


U Dobre Hrabenky - НАЙ-НИСКИ ЦЕНИ от agoda.com\nKunín, 1, Senov U Noveho Jicina, Шенов у Новехо Ичина, Чешка република, 742 53 - Покажи на картата\nУдобно проектиран като за бизнесмени така и за почиващи туристи, U Dobre Hrabenky е идеално разположен в Senov U Noveho Jicina - една от най-посещаваните части на града. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nСъоръженията и услугите предлагани в U Dobre Hrabenky гарантират Вашия приятен престой. Хотелът е оборудван със съоръжения като съоръжения за инвалиди, летищен трансфер, ресторант, екскурзии.\nВсички стаи се отличават с грижливо замислени удобства, което гарантира неповторимо усещане за комфорт. Пълният списък от съоръжения за отдих е достъпен в хотела и включва тенис кортове, конна езда, градина. С перфектното си местоположение и несравними удобства, U Dobre Hrabenky е един чудесен избор в много отношения.\nВсички типове туристи (142) Двойка (82) Самостоятелно пътуващ (24) Семейство с малки деца (18) Семейство с големи деца (7) Група (11)


Търся(купувам) книга: Петър Димков - Очна диагноза - Лечебни методи. Алтернативна медицина - Порталът към съзнателен живот\nОт Велим Деано, Октомври 25, 2010 в Лечебни методи. Алтернативна медицина\nВелим Деано 0\nЗдравейте, не намерих по-подходящо място да поставя темата и питането си, ако е проблем модератор може да я изтрие.\nТърся да закупя книга на Петър Димков - Очна диаганоза, ако някой има желание да се раздели с тази книга или знае от къде мога да си я купя да пише в темата или чрез лично съобщение. Тиража е изчерпан, а скоро нов не се очаква, това разбрах от издателите "Астрала".\nИ аз съм я търсила.\nИ после мои близки я търсили да ми я подарят, но като не я намерили, купили ми\nд-р М.Мадаус "Ирисова диагноза". Изд. "Орбел"\n( издадена 1934 г. от изд. "Водолей" )\nЧетох я, но не съм я практикувала. В края има малко за хиромантия, физиогномика.\nНа задната корица пише, че е била ползвана от Петър Димков.\nЩе е интерсно, ако някой може, да сподели нещо повече по въпроса.\nТова е книгата която имам Очна диагноза,второто издание.Защо не попиташ в издателството?\nСпоред мен това е изключително ценен учебник по ирисова диагностика.\nНе бих се разделила с нея,защото имам още много да уча.\nОчна диагноза - и тук можеш да я потърсиш!\nРедактирано Октомври 26, 2010 от Пламъче\nБлагодаря за бързите отговори, вече съм си закупил електронен формат на книгата, но предпочитам точно тази книга да я имам и на хартия. Все пак това е учебно пособие и е добре човек да го има и на материален носител, инак предпочитам електронните книги.\nС издателите от "Астрала" съм говорил, но поради спецификата на тематиката, вероятно малкия търговски интерес и ограничен тираж, себестойността на преиздаване би била прекалено висока между 30-40лв. и заради многото цветни страници на приложенията.\nСъщо ако някой знае за други книги на тази тематика бих потърсил и закупил, защото няма много на българския пазар или поне аз не съм запознат.\nИма ли сериозен център за обучение в България или пък в чужбина, примерно в Германия?\nДокато съм търсил в интернет , съм попадал на дистанционни форми на обучение, но все пак по-добре е за такова обучение да се случва на живо.\nРедактирано Октомври 26, 2010 от Велим Деано\nАз уча ирисовата диагностика за собствено удоволствие,но ако бях решила да я прилагам на практика бих се обърнала към лекар,който я практикува успешно.Мисля,че само на такъв човек можеш да се довериш за обучение - дистанционното не ми вдъхва много доверие.\nИмаше един неприятен случай,в който една "лечителка" се беше обявила за ирисов диагностик и беше подвела доста хора.Ирисите се гледат с лупа или се снимат,а тя гледала очите от разстояние и поставяла диагнози.Грешни,разбира се!\nСпоред мен медицинското образование е необходимо за да се диагностицира правилно и да се насочва към правилния специалист, лошото е че достойнствата на ирисовата диагностика се подценяват, а основна причина за това е липсата на организирано обучение или като всяко истинно мистично познание не би трябвало да е толкова популярно, за да не попадне в неподходяши ръце?!\nДруга основна прични поради, която си търся книжен формат на това четиво е лошото качество на pdf изображенията, не са различават добре фигурите и това ме притеснява, дали някой който има книгата би се наел поне да сканира картинните изображения, ако не цялата книга. Не ме притеснява, че заплатих за тази книга пари към издателя именно от посочения линк преди денонощие, но получих незадоволително качество на компресия на картинките.\nИ аз съм я търсил по книжарниците ,но без резултат ,просто е изчерпана като тираж .Евентуално може да се чака отново да се пусне .А според мен тази книга е по ценна от другите от този вид диагностики ,защото от филмът за П.Димков ,той споменава там че я е подобрил и усъвъряенствал ,дори в една част от филмът прави диагностика на една жена ,и то изумително точна с големи подробности .Доколкото знам внукът му ,който също се казва Петър Димков и той практикува ирисува диагностика ,също мисля и билколечение .\nПисал съм по-горе, че издателя не мисли да издава скоро, цената е много висока - 30-40лв., питал съм го лично!\nСъщо така го помолих и за по-добро качество на файла, не намери начин да подготви по-добър, сигурно така трябва да бъде, но ме притеснява това как да продължавам да купувам книги, като им е лошо качеството, при положение че ги има и в интернет. Считам, че е разумно да си заплащаш дори и такива виртуални продукти, да придобие някаква стойност дадения продукт и оцени финансова, но когато не се влагат усилия продукта да е качествен, при положение че съдържанието му е с огромна стойност? Какво да прави човек освен да се надява някой който има желание да сканира само последната част с приложенията и да му ги прати? Ако някой има желание да ги сканира или поне да ми даде книгата за един ден аз ще го направя, да ми пише, после ще я споделя със всички желаещи.\nКакто и старото издание на Мадаус(от 30-те), ако някой ми я даде също ще сканирам.\nРедактирано Ноември 5, 2010 от Велим Деано\nКакви са контактите на това издателство Астрала ?


"България СЕГА"- вестникът на българите в САЩ и Канада + - Олимпийска България стана на 90 години (Видео)\nОлимпийска България стана на 90 години (Видео)\nНачална страница | Интересно | Cпорт | Олимпийска България стана на 90 години (Видео)\nПубликувано 30 Октомври, 2014 11:08:00\n2955 пъти прочетено\nПредседателят на БОК Стефка Костадинова, световен рекорд на висок скок и олимпийски шампион\nБългария, Олимпийската, празнува деветото си десетилетие!\nБългарският Олимпиец е на 90 години. Той расте, но не старее.\nЕ, понякога е по-бърз, по-силен и стои по-високо в света, друг път - по-бавен, по-слабичък и с по-снизено самочувствие, но общо взето е бил, и си остава, винаги сред не чак толко многото от нас, от нашата малка страна, които сядат на световния трон.\nБългарските олимпийци са участвали на 37 Летни и Зимни Олимпийски игри, които на практика са абсолютен световен конкурс за качество и световни човешки достижения. На тях 52 наши сънародници стигат „НАЙ –ВИСОКОТО!” - стават олимпийски шампиони. Не зная да има друга сфера от нашата съвременна икономика, промишленост, наука, изкуство, култура и пр., където да сме били толкова много и често начело в света.\nОбщо българите са извоювали 220 олимпийски медала – 52 златни, 87 сребърни и 81 бронзови.\nПърви е Моката. Нашият железен добружанец Борис Георгиев, който донесе в България първия олимпийски медал – бронз от ринга на Игрите в Хелзинки през 1952 година.\nНашата най-силна Олимпиада е „Сеул 1988”, откъдето българското знаме и химн станаха добре познати телевизионни гости по къщите на хората от цял свят.\nОткъде ли не тичаха към нашия двор добри вести! Олимпийското злато се стичаше в България от много, много спортове! Десет олимпийски шампиони!\nЗлато от атлетическата писта – Йорданка Донкова и Христо Марков\nЗлато от плувния басейн – Таня Богомилова\nЗлато от боксовия ринг – Ивайло Маринов\nЗлато от борцовия тепих – Атананс Комшев\nЗлато от щангите – Севдалин Маринов и Борислав Гидиков\nЗлато от кану-каяка – Ваня Гешева\nЗлато от спортната стрелба – Таню Киряков\nЗлато от спортната гимнастика – Любомир Герасков\n... А сега ако взема да ви описвам още 12-те сребърни и 13-те бронзови медалисти – ще отиде много страница, много вестник, и шефът ще ме уволни за опит да си присвоя вестника му!\nБългарският Олимпийски Комитет е учреден на 30 март 1923 година, но получава официалното си признание от Международната централа /МОК/ през 1924-та, на сесия преди старта на тогавашните Олимпийски игри в Париж. България е подготвила за тези събития, освен бумагите за подписи и признание, още и солидна за времето си спортна делегация.\nНе, тя не е първата... Страната ни е сред 13-те съучредителки на Първите съвременни Олимпийски игри през 1896 година в Атина. Там в спортната гимнастика участваме с един състезател, Шарл Шампо, един от 12-те швейцарските учители по физическо възпитание, които поставят основите на българския спорт. Друг от тях даже дава живота си за България като доброволец в българската армия по време на перманентните балкански войни по онова време.\nБългарските олимпийци от 1924-та са 7 колоездачи, 2 състезатели по конен спорт и, представете си... цял-целеничък футболен отбор, заедно с каскета на вратаря! Най-добре се представя ездачът Владимир Стойчев. Заема почетното 11-то място сред 99 участници. По-късно това е легендарният генерал-лейтенант Владимир Стойчев, който става главнокомандващ на новата българска армия, която обръща топовете срещу хитлеристка Германия и спомага за победата на Запада и СССР над неразумно разпалилия войната немски фюрер. Генералът става в мирното време председател на БОК и ръководи българския спорт и олимпийското движение рекордните 31 години. Той е и единственият по онова време член на МОК от Източния блок, иззад Желязната завеса. И не само защото говори 9 езика и няма равен на себе си по бистър ум и предприемчивост, колорит и чувство за хумор, и не на последно място – дързост и дипломация – заедно! Бил е и наш пълномощен министър и посланик във Вашингтон! Животът му е пример за железен спортен режим. Той отговаря, когато го питат „Как сте?” с една дума: „Яздя!”. И е на гърба на коня до своята 97-ма годишнина.\nРепортаж на BG7 TV:\nДруг колоритен председател на БОК е Иван Славков. Батето. Българската телевизия и спорт имат късмет, че той се жени за дъщерята на Тодор Живков, не друг някой, който да си гледа кефа по барове, казина и курорти. Само благодарение на „здравия гръб”, който има, Батето прави понякога такива недолюбвани в соца фортификации в двете сфери дето ги командва, че без сянката на Тато сигурен му е бил само пандиза... Където най-много да прави десетобой по вадене на камъни от близките кариери. Понякога арогантен тип и по-често манекен- пияница на здравословни маркови шотландски напитки, той все пак съумява да обсеби вниманието на най-различни важни хора и чрез тях да прокарва живителни за спорта неща. За него един път един китаец каза: „Не е важно дали котката е черна или бяла, важното е да лови мишки”.\nБългария има нестандартен олимпийски шеф и в сегашното наше време. Стефка Костадинова. Това е уникален спортист и въпросът на Тошко Колев „Кога ще ги стигнем американците” за нея не важи. От 30 август 1987 година, от тогавашното световно първенство по лека атлетика в Рим, още и през препускащото ново хилядолетие, тя е начело, най-напред в скока на височина. Световен рекорд – 209 сантиметра. Тя е яркият лидер, който никого не гони да стига, а него гонят и не стигат не само американците, но и цял свят, вече 27 години. Хубаво е да имаш олимпийски президент от такава висота и класа. Тя си знае с колко усилия днес се създават необходимите условия за просперитет в спорта. Когато малкото, което има държавата трябва да се раздели между децата, училището, болниците, пенсионерите... и спорта.\nИ все пак тази година Олимизмът бе огрян от живителен слънчев лъч: изгряха новите ни олимпийски звезди на Младежката олимпиада в Китай и донесоха в България позабравените олимпийски отличия. Това е добър и окуражителен знак.\nДостояние на България и на Българския народ\n...Имаше какво да празнуват нашите олимпийци на Олимпийските дни в края на октомври на организираното от БОК тържество в София. Присъстваха толкова много звезди, каквито малко страни могат да съберат за подобно събитие. Издадена е и луксозна книга с хроники и щрихи от славния български олимпийски блясък. Вълнуваща фотоизложба допълваше емоционалната атмосфера. В спомени и на живо присъствуваха авторите на стотици спортни подвизи. Те са Достояние на България и на Българския народ...\n... Два пъти олимпийските шампиони Нораир Нурикян при вдигането на тежести, борците Боян Радев и Петър Киров, Николай Бухалов в кануто, Таню Киряков и Мария Гроздева при спортната стрелба.\nЗлатната медалистка на България от Зимни олимпийски игри – биатлонистката Екатерина Дафовска.\nВаня Гешева е уникат – тя има от всичките олимпийски медали – злато, сребро и бронз, спечелени на екстремно тежките олимпийски регати.\nИмаме и гимнастик, медалист, който е участвал на 6 /шест!/ олимпиади. Йордан Йовчев.\nСегашната ни спортна министърка Евгения Раданова, с три олимпийски медала в шорттрека, е участвувала и на лятна олимпиада при колоезденето...\nСтоян Делчев, „Гимнастик № 1 на България за 20 век”, олимпийски шампион по спортна гимнастика от „Москва 1980”, „Жител на Залата на спортната слава в гимнастиката”, намираща се в Оклохама Сити, с когото сме заедно от години в САЩ. Тук той създава модерна гимнастика в своята „Делчев Джимнастиок” – Рино, Невада...\nИ накрая... Където е имало – пак ще има! Българският олимпизъм, българският спорт, като че късно, но рано... достатъчно рано, като го сравним с тази негова история, пак ще се въздигне!\nСтефка Костадинова (1) 90 години БОК (1)


Първо снесено яйце на брадати лешояди в България от повече от 60 години — Agrozona.bg\nПърво снесено яйце на брадати лешояди в България от повече от 60 години\nЛилия Александрова ПУБЛИКУВАНО НА 09.02.2016 09:40\nЕкипът на спасителния център на Зелени Балкани се похвали с първото снесено яйце на брадати лешояди в България от повече от 60 години.\nПървата крачка в тази посока е направена през 2007 година, когато в Центъра на Зелени Балкани пристигат два брадати лешояда, изпратени от д-р Ханс Фрей от специализирания размножителен център Ричард Фауст, Австрия, съобщават организаторите. Женската птица, която и до сега е част от двойката, е с 25% критска и 75% азиатска кръв и е много важна заради балканската си връзка. Месец след пристигането им в Центъра, мъжката птица умира от аспергилоза (гъбично заболяване). Така женската птица се сдобива със сегашния си партньор, който е година по-възрастен от нея и на 100% азиатец.\nИ до сега това са единствените живи брадати лешояди в България от изчезването им през средата на миналия век.\nВ началото на 2016 двойката брадати лешояди в Центъра на Зелени Балкани отново сформира семейство и след месец, в който птиците копулират многократно всеки ден, яйцето се появява на бял свят. Младата майка се грижи забележително добре за него, предвид неопитността й и почти не става от гнездото. Това дава надежди на екипа на Зелени Балкани, че птиците ще се справят сами с мътенето.\nВъпреки това, поне четирима специалисти, двама от които в Австрия и Испания, следят отблизо поведението на птиците, посредством монтирани в клетката камери, а екипът на Зелени Балкани е готов да реагира моментално, ако се наложи някаква намеса.\nПо данни на нашите колеги, тази година първото малко излюпено в рамките на Европейската програма за защитени видове (EEP) с координатор нашите приятели от VCF, част от която са и брадатите лешояди в Центъра на Зелени Балкани, се е появило на 30 януари в размножителния център в Андалусия, Испания. В програмата има включени общо 32 двойки, от които през 2016 година яйцата, заедно с нашето, вече са 50.\nВ крайна сметка до постигане на крайната цел, а именно брадати лешояди да се реят в небето на България отново, има още доста време. Снасянето на яйцето, обаче, е една сериозна крачка напред към успеха. Нещо, с което всички ние, можем спокойно да се поздравим.\nПет изнесени приемни ще проведе НССЗ в община Тунджа през февруари


Доц. Орлин Спасов, ръководител на фондация “Медийна демокрация”: Сексът стана политически инструмент | PR&Медиа Новини\nДоц. Орлин Спасов, ръководител на фондация “Медийна демокрация”: Сексът стана политически инструмент\nв. Република | Даниела ТАНЕВА | 25.10.2010\nДоц. д-р Орлин Спасов е преподавател във Факултета по журналистика и масова комуникация на СУ "Св. Климент Охридски". Доктор по социология. Ръководител е на катедра "Радио и телевизия". Преподава медийни и комуникационни изследвания и интернет култура. Работи по проблеми,свързани с теория и история на медиите и популярната култура. Специализирал е като Хумболдов стипендиант в Германия. Автор е на "Преходът и медиите: политики на репрезентация", съставител е на поредица сборници върху медийна проблематика. Ръководител "Проекти" на фондация "Медийна демокрация".\n-Доц. Спасов, как ще коментиране промените в НПК от миналата седмица направени от Министерски съвет, които пряко засягат журналистите?\n-Тук има голям риск, защото българската практика показва много често, че регламентации, които биха имали положителен ефект, се упражняват без контрол. Чисто хипотетично тук съществува една възможност, да се изразя по – меко, върху медиите да се оказва определен контрол, тъй като с тези промени се засягат почувствителни теми.\n-По този начин не се ли ограничава свободата на словото?\n-Именно тук е проблемът. На пръв поглед нещо, което се опитва да защити личността срещу посегателства, може да се обърне и срещу свободата на словото, тъй като именно въпросът за границите на приложение на тези норми остава открит и ние няма как да сме сигурни, че това няма да засегне свободата на словото. Ние няма как да сме сигурни, че тези промени няма да се използват в негативна посока.\n-Нормално ли е политиците да разиграват медиите с фалшиви писма, за да си вдигат рейтинга? Визирам случая, в който депутат от РЗС изпрати писмо до медиите, в което обяснява подробно как е бил "изнасилен" от Искра Фидосова.\n- Струва ми се, че в политическия живот и изобщо в публичния живот определено трябва да има норма, но тя много често се преминава и политиката слиза до едно ниво, до което дори най-жълтите и булевардни вестници вече не си позволяват да стигат.\nСвидетели сме на едни открит сексизъм – сексуалното се превърна в много успешен политически инструмент. Случаят с Яне Янев и обясненията, които той даде на един чисто булеварден език, са пример за подобно безобразие. Това е недопустимо, но тъй като в обществото има търпимост и интерес към сексуалността, политиците го използват в своя полза.\n-Какъв е примерът в Западна Европа?\n-Много по-голяма толерантност към обществените лидери има в Западна Европа. Там не е проблем да се афишират тези отношения, защото обществото приема тези сексуални отношения като нещо нормално. Така политиците по никакъв начин не могат да се възползват от намеци за сексуална ориентация, за политически цели. Сигурно знаете, че кметът на Берлин много открито афишира своите хомосексуални отношения и хората го приемат.\nВ България сексуалното се инструментализира в обществото, защото сексизмът е много актуален у нас.\n-Как ще коментирате факта, че страната ни е на 70-то място по свобода на словото в класацията на "Репортери без граници"?\n-Проследих тази класация. Не може да се прави генерално обобщение, защото има различни медии и различни материали. Разбира се, че в България има по-голяма свобода от колкото в много други държави.\nЗа мен тревожното е друго. Този индекс в последните 2-3 години върви надолу и това се превръща в тенденция. Това проучване на "Репортерите" се опира на няколко негативни тенденции, които се развиват в нашата страна – силната автоцензура, оказване на натиск върху журналистите, неизяснените въпроси със собствеността на медиите.\nЗнаете, че в България има голяма съпротива да се афишира реалната собственост на медиите. Най- често ние не можем да се доберем до същинския собственик. Много често докато се доберем до медийния магнат попадаме на двойно и тройно дъно. Това прави това, което той оказва като политически и икономически влияния, неразгадаеми.\nСпоред мен трябва да се предприемат законодателни промени.\n-В какво се изразяват тези проблеми?\n-Трябва да се осигури афиширане на собствеността на медиите. Важно е да се стигне до конкретно физическо лице, което притежава пакет акции или цялата медия, защото когато личността се крие зад група от хора, позволява да се правят много вариации – кой какво казал и защо го казал в медиите. Това е най-доброто решение, но, както разбирам, срещу това има съпротива. Докато това не стане, ще продължаваме да сме на последните места в класациите не само в Европейския съюз, но и в света.\n-Поръчкова ли е журналистиката в България?\n-Ясно е, че когато имаме неясна собственост, това се използва за да се оказва влияние както над журналистите, така и над цялото общество.\nЖурналистите ще правят поръчкова журналистика, ако изпълняват поръчките на скритите играчи собственици на медии. Не бих давал кардинални мнения, че журналистиката в България е поръчкова, по-скоро има големи медии, в които така се процедира. Там журналистите са буквално принудени да следват политиката, начертана от техните шефове, които пък подкрепят чужди интереси. Пишат така, както им се казва.\n-Кой са тези медии? Ще кажете ли имена?\n-Те могат лесно да бъдат разпознати на изхода, като видим към кои политически партии как се отнасят. Ако няма критика към управляващите, ясно е, че тук има някаква протекция. Има и медии, които са много по-критични. Само чрез съдържанието, което публикуват тези медии, ние лесно можем да разберем в каква линия вървят поръчките към журналистите. Не искам да използвам една медия вашата, за да критикувам други.\n-Докъде стигнаха промените в новия медиен закон?\n-Доста интензивно върви в момента неговата подготовка. Този път представителите на медийната сфера и на неправителствени организации взимат много активно участие в дискусиите.\nАз съм далеч от илюзията, че той ще бъде идеален, но в предишния закон ясно се виждаше как законодателят прави определени промени, за да защитава определени интереси.\nНовият закон ще е по-балансиран и ще засяга по-малко вътрешни конфликти, което е добре за цялата медийна общност.\nThis entry was written by PRnew.info Team and posted on October 25, 2010 at 10:44 am and filed under PR&Media News. Bookmark the permalink. Follow any comments here with the RSS feed for this post.


by Ива Михайлова 09.11.2015, 6:30 18 Views\nХороскоп за 9-15 ноември\nПървата ноемврийска седмица започва с много задачи, но ще ви донесе удовлетворение. Важното е да не прибързвате. Бъдете търпеливи. Звездите са с вас.\nЩе усещате ентусиазъм, желание да създавате, дори да се изявявате. Ако правите нещата като на игра, определено ще ви се получават по-лесно.\nВсичко ще правите със страст или в най-лошия случай с неприязън, но определено чувствата ще са двигател на действията ви. А това не винаги е добре.\nВреме е за ново начало. Преодолейте вътрешните си страхове и действайте. Ентусиазмът няма да ви липсва, високи цели също. Просто го направете.\nНа теория всичко при вас изглежда прекрасно, но нещо ви куца изпълнението. Сами се саботирате. Не пренебрегвайте знаците на съдбата, следвайте ги.\nЩе усещате едновременно напрежение и удовлетворение от това. Имате невероятен вътрешен заряд. Използвайте го правилно, не пилейте сили в критика.\nОтчитайте дори и най-минималните резултати, защото те са стъпала към по-големите. Не си позволявайте да изпадате в униние. Това ви дърпа назад.\nИмате невероятно високи цели, но точно те би трябвало да ви мотивират повече от всичко друго. Разполагате с ресурс и хъс. Не отлагайте, действайте.\nЕдин период, който е повече за усамотение и вътрешна работа. Намирайте време да преосмисляте нещата, да се откъсвате от света. Дължите си го.\nПри вас всичко ще се завърти с шеметна бързина. Със сигурност няма да ви е скучно. Може да научите невероятно интересни неща. Забавлявайте се.\nЗа да се чувствате спокойни и успешни през седмицата, за ви нужни яснота и ред. Време е за усилена работа, но и за сериозни резултати. Нужен ви е план.\nВсичко започва като на шега за седмицата, което ще ви зареди с оптимистично настроение. Ще има какво да направите по въпроса за връзките в този дух.\nNext article За родените на 9-ти ноември: Изправете се пред мечтите си!


Специална покана „Как се вслушвате в Него?“\nВ Писанията само в няколко свещени случая хората чуват гласа на Небесния Отец. Така че, когато Той говори, трябва наистина да се вслушваме. Той многократно представя Своя Възлюбен Син, Исус Христос, с конкретното повеление: „Слушайте Него!“\nЗамисляли ли сте се „Защо?“ Защо Небесният Отец е толкова настоятелен в Своя призив да се вслушваме в Неговия Възлюбен Син, Исус Христос?\nИсус отговаря на този въпрос. Той казва: „Аз съм пътят и истината, и животът; никой не идва при Отца освен чрез Мен.”\nНашият Отец ни обича и копнее всеки от нас да избира да се завърне при Него. Той ни моли да се вслушваме в гласа на Исус Христос, Който е помазан и избран от Отца да бъде наш Посредник, Спасител и Изкупител. През тази специална година, в която честваме 200 години от получаването на Първото видение, ви каня да мислите задълбочено и често върху ключовия въпрос: „Как се вслушвам в Него?“ Каня ви също да предприемате стъпки, за да Го чувате по-добре и по-често. През годината ще размишляваме за специалния ден, в който се случва историческото събитие в Свещената горичка.\nКаня ви да поемате инициатива и да търсите възможности да споделяте чувствата си за Исус Христос със семейството и приятелите си, както и да поканите приятелите си да се покланят с вас в неделя, на Великден.\nКато един от Господните специални свидетели, ви благославям във вашите усилия да стъпите и останете на Неговата заветна пътека и в стремежа ви с цялото си сърце, сила, ум и душа да се вслушвате в Него!


Радост за очите: Мет гала се завръща - Tialoto\n14 април 2021 08 40\nФеновете ще имат възможност да се насладят на цели 2 модни събития\nПървата част от двете нови експозиции ще се състои в Центъра по костюми „Anna Wintour“ и ще се фокусира върху модата от XX и XXI век. „Дизайни на пионери в американските спортни облекла ще бъдат показани заедно с произведения на разнообразна група съвременни дизайнери, за да илюстрираме промяната в американската мода, дефинирана от чувство на страх, наслада, комфорт, безпокойство, благополучие, самота, щастие и самопредставяне“, се казва в официалното съобщение.\nЧаст втора ще се помещава в Американското крило на музея и ще включва дамски и мъжки исторически и съвременни рокли, датиращи от XVIII век до наши дни. „През последната година, поради пандемията, връзките с домовете ни станаха по-емоционални, както и тези с дрехите ни. За американската мода това означава засилен акцент върху чувствата над практичността“, казва Андрю Болтън в изявление.\nИзложбите също така ще отбележат и успехите, постигнати от американската мода и реакцията на дизайнерите, показана на фона на политически и социални движения.\nПървата Мет гала се провежда през 1948 година като благотворителна вечеря и не е била свързана с конкретна изложба. От 1948 до 1971 година тя се състои пред хотел „Waldorf Astoria“ или клуб „Rainbow Room“. Събитието е отменено през 1963 година след убийството на президента Джон Кенеди и отново през 2002 година след атентатите на 11 септември.\nДнес Мет гала е основният източник на финансиране на Института по костюми.\nмода Мет Гала изложба музей събитие


Двустранен спален комплект от памучен сатен 230TC "Слънчогледи"\nКат. номер: 230TSHB\nРазмери легло: Спалня 140-180см Спалня 181-230см\nЦена: 159,00 BGN\nДвустранен спален комплект от фин памучен сатен 230TC в преобладаващо жълто, с послание за лъчезарност, светлина и енергия в спалнята. Подходящ за по-тъмни спални, разсейва тъмнина и обогатява интериора с изключителната си слънчевост. Изключително модерен десен за зимата.\nЧаршаф - 230x245см\nКалъф за завивка – 200x220см\nКомплектът за спалня с големина 181-230см включва:\nЧаршаф - 270x245см\nКалъфки за възглавници 2 бр. – 48x74 см за възглавница 45х70см. Ако Ви трябват още калъфки - може да поръчате едноцветни или едноцветни райе тук.\nКалъф за завивка – 240x220см\nИскате друга модификация? Или спалнята Ви е с други размери? Потърсете ни!\nЛилаво, Синьо, Зелено, Розово\nНачало Контакти За партньори За компанията Продукти Общи условия Доставка, плащане, поверителност Политика за поверителност Нови продукти ПРОМОЦИИ За подарък Спално бельо за здравословен сън Завивки и шалтета Възглавници и още за леглото Шик одеяла Меко за банята Текстил за дневната Текстил за кухнята За сияйна чистота Текстил за градината За хотели За спа центрове Около басейна Комплекти


Artdeco - Четка за нанасяне на сенки, коректор и хайлайтър - store.bg\nКозметика Грим и спирали за очи Аксесоари Четки Artdeco Small Oval Brush Premium Quali...\nМалка овална четка от "Artdeco", с която поставянето на течни и прахообразни гримове става лесно и прецизно. Главата на четката е изработена от висококачествени синтетични влакна, които са изключително фини и нежни към кожата. Дългата извита дръжка позволява изключително лесно и удобно захващане. С четката можете да нанасяте прахообразни и кремообразни сенки, както и лесно да преливате цветовете им. Тя е подходяща и за нанасяне на коректор и хайлайтър. Четката разпределя равномерно продукта върху кожата, осигурявайки професионален и безупречен вид на грима.\nЗа да оцените четката "Artdeco Small Oval Brush Premium Quality", изберете цифрата отговаряща на Вашата оценка по десетобалната система:\nИзползваните в представянето на четка "Artdeco Small Oval Brush Premium Quality - Четка за нанасяне на сенки, коректор и хайлайтър" текстови, графични и други материали са собственост на носителите на авторските им права.


Кулинарна употреба на гъба масловка | Gotvach.bg\n»Кулинарна употреба на гъба масловка\nЗа разлика от печурките и гъбите кладница, по-рядко ще откриете на пазара да се предлагат масловки. Истината е, че те са широко разпространени у нас, като основно тяхно предимство, наред с превъзходния им вкус е, че те на практика нямат двойници.\nМасловките виреят из боровите гори и са известни като истински масловки или боровки. Популярни са както из цяла Европа, така и у нас, защото с тях можете да приготвите какви ли не кулинарни вкусотии.\nПреди да ви покажем за какви гъбени ястия можете да използвате масловките, ще ви напомним, че при консумацията на този вид гъби трябва да бъде премахната кожицата им.\nНа практика можете да използвате масловките за всякакви рецепти, които се сетите - гъбени супи, да ги задушите с масло като предястие с гъби или да си приготвите от тях гъбен сос. Можете да добавите масловките към любимата си месна яхния, независимо дали е от пилешко, телешко или свинско месо.\nВ случай че сте вегетарианци, можете да приготвите картофи с масловки на фурна, защо не един апетитен ориз с масловки. Не забравяйте, че подобно на всички гъби, така и масловките поемат добре всякакви подправки.\nИмпровизирайте, без да забравяте, че чесънът и черният пипер са направо превъзходна добавка към гъбите.\nИ още една идея - тъй като този вид гъби обичат боровите гори, можете за декорация на чинията, в която ще поднасяте ястието си, да сложите тънко борово клонче или пък шишарка.\nМасловките могат много лесно да бъдат мариновани и да се консумират на следващия ден или пък да се затворят в гъби в буркани за по-нататъшна консумация.\nМариновани масловки в буркани\nЗа да ги мариновате, ще са ви необходими около 1.5 кг гъби, които не се измиват, а с помощта на четчица само се почистват, като се отстранява и кожицата им. По желание могат да бъдат нарязани, ако са по-едри.\nВ достатъчно голям съд кипнете 3 ч.ч. вода, 1 ч.ч. оцет, 1 ч.ч. олио, 1 с.л. сол и 1 с.л. захар. По желание и в случай че изброените подправки ви харесват на вкус, можете да добавите малко дафинов лист, синапено семе, няколко зрънца черен пипер и бахар.\nКогато сместа кипне, добавете в нея гъбите и ги оставете да врат 10-тина минути. Когато са готови, напълнете с тях буркани, като досипете и маринатата. Можете да сложите и няколко скилидки чесън и магданоз.\nЗатворете добре бурканите и ги обърнете с капачките надолу до пълното им изстиване. След 24 часа те са годни за консумация, но ги съхранявайте в хладилник. Ако желаете да ги консумирате доста по-късно, е добре да ги стерилизирате.\nКулинарна употреба на гъба тръбенка\nКулинарна употреба на дървесната китайска гъба


Бедното момче със световна слава: Историята на Кенджи Жирак - bTV Новините\nФренският хитов изпълнител пред bTV\nПубликувано в 13:07 ч. 06.07.2019 г.\nНа полето и с китара в ръка - така започва музикалната кариера на тогава младото момче Кенджи Жирак. Изпълнението на "Белла" на вече популярния изпълнител Метр Гимс е качено в "ютюб" и буквално за часове става най-гледаното в цяла Франция. Така бедното момче от семейство на каталунски цигани получава покана за музикалното шоу "Гласът на Франция".\nТова изпълнение е и неговият билет към победата. През 2014 г. година Кенджи Жирак печели формата с неизменния си талант и с горещата си кръв.\nВ крайна сметка Кенджи се среща с изпълнителя Метр Гимс, а днес са дори приятели. Само за няколко години 22-годишният Кенджи се превръща в един от най-обичаните млади изпълнители в родината си. Излиза на една сцена със звезди като Ариана Гранде, Джони Холидей и Шарл Азнавур. Първите му два албума се продадени в 2 милиона и половина копия. А всяка следваща негова песен става тотален хит.\nВсичко това звучи като приказка на фона на живота му преди да стане известен. Роден в Южна Франция, в семейство на скитащи каталунски цигани, Кенджи води номадски начин на живот. Спира образованието си на 16 години. И понеже няма възможност да продължи, се налага да работи, за да може да помага на семейството си.\n"Гласът на Франция" беше истинска възможност за мен, няма да го крия. Преди това просто живеех с родителите ми като всяко нормално момче. Помагах на баща ми, който работи в сферата на озеленяването и рязането на дървета. С това се занимавах преди и аз. Но когато тази възможност ми се предостави, нямаше как да я отхвърля.", разказва Кенджи.\nДнес той признава, че не планира да продължи образованието си. Казва, че животът е неговото училище. Благодарение на музиката пътува в цял свят и се среща с различни хора, това неизменно учи на много неща.\nНай-големия хит на Кенджи Жирак безспорно е песента "Андалус". Взела името на областта, от която идва семейството му, песента носи именно този горещ, страстен заряд.\n"Родителите ми са много щастливи с моя успех. Баща ми свири на китара, сестрите ми и брат ми също се занимават с музика. Но след като това се превърна в моя професия, те са изключително горди с моите успехи. Всеки път, когато имам възможност да се прибера в родния ми град, те ме разпитват, точно както в момента си говорим и ние - аз им разказвам какво ми се случва. Наистина са много горди." - казва Кенджи.\nКенджи никога не е предполагал, че един ден негови фенове ще са топ футболистите от големите френски отбори - Неймар, Дидие Дешан, Килиан Мбапе и Дани Алвес. Но въпреки ранната слава, музикалният път на 22-годишния изпълнител тепърва предстои.


Новини Събития Прецизни тестове на кръвта откриват таласемия и диабет в Болница "Тракия“\nПрецизни тестове на кръвта откриват таласемия и диабет в Болница "Тракия"\nМодерна апаратура на световния производител Bio-Rad за прецизни кръвни тестове вече работи в Клинична лаборатория на Болница "Тракия". Системата Bio-Rad D-10TM Dual Program и имунологичния анализатор Cobas E411 на Roche с изключителна точност подпомагат диагостиката и вида на анемията:\n● Желязодефицитна анемия - Желязо , ЖСК, Феритин\n● Пернициозна анемия - Витамин В12\n● Хемолитична - ЛДХ, Тотален и Директен билирубин, фракции на Хемоглобина\nТук се включват различни вродени или придобити състояния, при които се наблюдава дефект в мембраната на клетката, в метаболитните и процеси, в синтезата на главния преносител на кислород в организма - хемоглобина, дефекти в различни мембранни протеини. Сред хемолитичните анемии, дължащи се на разстройство в синтезата на хемотлобин, най-голямо значение имат тези с количествени нарушения, наречени таласемии.\nИзследването е от изключителна важност за правилното лечение на пациентите, казва д-р Мариела Русева, завеждащ Клинична лаборатория в Болница "Тракия". Таласемията е заболяване, типично за населението по Средиземноморието - Италия, Гърция и други. В района на Стара Загора таласемията е често срещана в миньорната си форма, тъй като в областта живеят много потомци на бежанци от Беломорска Тракия.\nЗа да се направи изследване за таласемия с новата апаратура, е достатъчно минимално количество кръв - може да се вземе от вената или от пръста, посочва д-р Русева. Апаратът работи с две програми - кратка 3-минутна програма, която позволява само процентно определяне на HbA1с и пълна 6,5 минутна програма, предназначена за процентно определяне на хемоглобини А2, F и А1с и за откриване на абнормални хемоглобини в цяла човешка кръв. Методът е изключително надежден, защото резултатите не се влияят от евентуално налични хемоглобинови варианти, лабилните хемоглобини, липемия, карбамилиране, които при другите методи нерядко водят до некоректни резултати. Тестът не се покрива от Здравна каса. В клинична лаборатория на Болница "Тракия" се извършва на цена от 39 лева.\nНовата апаратура е златен стандарт в света и за откриване на диабет с най-голяма точност. Апаратът на Bio-Rad работи на принципа на йонообменна високоефективна течна хроматография (HPLC) - златен стандарт в диагностиката на диабета, единственият признат в световен мащаб от Диабетната асоциация метод. Лечението на диабета изисква дългосрочно поддържане на нивото на кръвната захар възможно най-близко до нормалното ниво, което свежда до минимум дългосрочните последствия за кръвоносните съдове. Единичното бързо измерване на кръвната захар е показател за непосредственото състояние на пациента, но може да не дава действителния статус на регулиране на кръвната захар. Затова измерването на хемоглобин A1с (HbA1с) на всеки два или три месеца е прието като мярка за гликемичен контрол при лечението и грижите за пациенти със захарен диабет и дава възможност пациентът да бъде предпазен от усложненията на диабета. Този тест се покрива от Здравната каса и се извършва в клинична лаборатория на Болница "Тракия" с направление от личния лекар или специалист.\nХемоглобинът е вътреклетъчен протеин, чиято основна функция в организма е транспорт на кислород от белите дробове до тъканите и на въглероден диоксид от тъканите до белите дробове. Хемоглобинът се състои от две различни части - белтъчна и небелтъчна част. Небелтъчната част се нарича хем и именно тя обуславя възможността на хемоглобина да свързва стабилно кислорода и да го пренася до клетките и тъканите. Белтъчната част от своя страна се нарича глобин и е изградена от 4 вида белтъчни вериги, две по две еднакви. В зависимост от комбинирането на субединиците се формират различни типове хемоглобин. Кръвта на възрастен човек съдържа първичен хемоглобин А (HbA), малък процент хемоглобин А2 (HbA2) и следи от фетален хемоглобин (HbF).\nТаласемиите са хетерогенна група генетични нарушения в синтезата на хемоглобина, характеризиращи се с липса или намален синтез на един от типовете вериги на глобина. Т.е. в организма се произвежда (или пък изобщо не се произвежда) по-малко количество или алфа, или бета белтъчна верига, което обуславя и по-слабата продукция на хемоглобин като цяло. Едновременно с това, тъй като вторият вид вериги се произвежда нормално, той остава в излишък и преципитира в самия еритроцит, това от своя страна значително скъсява живота на клетката. Резултатът е появата на хемолитичен синдром. Съществуват основно два вида таласемии: малка и голяма.\nМалката таласемия - Thalasemia minor се изразява обикновено с леки промени, като част от тези хора са само носители на патологичния ген и без да боледуват и могат да предават аномалията на поколението си. Протича най-често безсимптомно или с незначителни оплаквания. Лабораторно се установява лекостепенна микроцитна, хипохромна анемия, а останалите показатели най-често са нормални. Диагнозата се поставя на базата на проведената електрофореза, HPLC, която установява намаление на нормалния хемоглобин А1 в организма и увеличение на хемоглобин А2 и/или на хемоглобин F (последният се среща при новородени, но веднага след раждането започва да се замества с нормалния хемоглобин А1). Обикновено лечението се провежда с фолиева киселина и много рядко с хемотрансфузии.\nГолямата таласемия - Thalassemia major или т.нар. болест на Cooley се изявява обикновено след 6-месечна възраст с тежко протичаща анемия, жълтеница, увеличена слезка, деформация на черепа поради хиперплазия на червения костен мозък, изоставане в растежа и развитието. Лабораторно се установява тежка микроцитна и хипохромна анемия със значително повишение на индиректния билирубин и на серумното желязо. Дефинитивно диагнозата се поставя на базата на определяне на съотношението на типовете хемоглобини . Лечението на заболяването става с постоянно преливане на кръв с цел поддържане на приблизително нормални стойности на хемоглобина. Поради развитието на вторична хемохроматоза (натрупване на желязо в паренхимните органи) е задължително лечението и с хелатори на желязото за извеждане на излишното желязо чрез урината.\n- Отново е грипно време и много хора прибягват към антибиотици, без да са им предписани от лекар. Какви рискови крие подобно поведение? - Нека на първо място повторим още веднъж, че когато човек се разболее от остра вирусна инфекция или грип антибиотици не трябва да се приемат, тъй като те не влияят на вирусите. Eдва когато се развие бактериално усложнениe в следствие на вирусната инфекция, тогава антибиотикът има място при лечението. Често болните употребяват неправилно антибиотиците, като ги приемат при остри вирусни инфекции като самолечение. В този случай вредите са две - от една страна медикаментът се похабява, от друга организмът постепенно привиква към него и така човек може да развие така наречената антибиотична резистентност. Това е много опасна тенденция в световен мащаб.


Космическите отпадъци - новата ни "трагедия на общите блага":: Investor.bg\nТам става претъпкано и ужасно опасно. Под там имам предвид космоса, и то не отдалечените райони, а съвсем близките такива, където хората продължават да позиционират своите спътници, пише Андреас Клут за Bloomberg.\nТъй като тези обекти се сблъскват и разшрушават, те създават пояси с отломки, които се изпречват на пътя на спътници, ракети и други космически кораби. В резултат на това някои области в крайна сметка могат да станат неизползваеми. Това би било бедствие, което би нарушило много неща от съвременния живот. Възможна е дори война.\nТова не е първият път, в който ние, Хомо сапиенс, се отнасяме безотговорно към споделените ресурси. Това, което учените наричат „трагедия на общите блага“, е резултатът от разрушаването на нещо, защото всички печелим от експлоатацията му и не можем да изключим другите да правят същото. Класическите примери включват прекомерния риболов в океаните и замърсяването на атмосферата.\nАко досега космосът е получава по-малко внимание от нашите гори, морета или въздуха, който дишаме, това е така, защото сме имали по-малко време да го замърсим. Но наваксваме бързо. Пуснахме хиляди сателити в космоса и продължаваме да добавяме още и още. Само една компания – SpaceX, успя да добави над 1000 само през миналата година.\nГрафика: Bloomberg L.P\nТези обекти се сблъскват, повреждат се и имат и други проблеми. В резултат на това около 28 хил. фрагмента космически боклук се събират там, а това са само онези, които можем да проследим. Статистически модели предполагат, че близо 1 млн. обекта с големината на ръчни гранати обикалят около Земята, както и много, много милиони с размерите на куршум. Благодарение на скоростта си, дори тези малки отломки могат да донесат проблеми.\nОсвен че причиняват физически щети, тези армади от сателити и свързаните с тях боклуци създават редица предизвикателства. Тяхното електромагнитно излъчване причинява все повече радиочестотни смущения. Освен това отломките разпръскват светлина, така че учените с техните телескопи вече не могат да надникнат през тези облаци от изкуствен прах в дълбокия космос.\nОще по-зловещото е, че в наши дни космосът е петата област, в която може да има война – редом със сушата, морето, въздуха и киберпространството. САЩ, Русия и Китай в частност, но и други амбициозни сили като Индия и Франция, се въоражават за превантивни или отбранителни действия. Новите оръжия включват всичко – от физически ракети до лазери и кибератаки.\nПроблемът е, че за противниците ще става все по-трудно да разберат защо собствените им спътници изведнъж са се сринали или спрели да работят. Това може да е свързано със сблъсък с отломки или с враждебни действия. Несигурността може да доведе до грешни отмъщения и дори война.\nАко някой от тези лоши сценарии се сбъдне, модерността, каквато я познаваме, ще бъде поставена на пауза. Днес сателитната технология е включена в почти всички други наши информационни системи, не само в GPS навигацията в нашите телефони и автомобили, но и в нашите интернет връзки, телекомуникации и други.\nКогато възприемем проблема като трагедия на общите блага, стават ясни както плашещият му мащаб, така и единственото му възможно решение. Както при прекомерния риболов или прекомерното замърсяване, сътрудничеството е трудно. Защо някоя страна или компания трябва да спре да замърсява космоса, или дори да поеме разходите и риска да започне да почиства, ако това позволява на другите да продължат да действат спокойно?\nИ все пак сътрудничеството е единственият път напред. Ето защо има договори и режими, сключвани на международните форуми, преди всичко на тези на ООН и нейните агенции, с цел регулиране на океаните и всички други общи ресурси. Да не забравяме Комисията за използване на космическото пространство в мирни условия към ООН, но тя не се занимава с военна употреба на орбита и в повечето случаи няма особени възможности за действие.\nТова означава, че големите сили трябва да издигнат управлението на космоса до нивото на другите заплахи за човечеството – от изменението на климата до разпространението на ядреното оръжие. Те трябва публично да дефинират проблема като трагедия на общите блага и да сигнализират за готовността да започнат преговори, независимо от другите конфликти, които имат помежду си. САЩ очевидно са държава, която поема водещата роля. Китай, Русия и други трябва да отвърнат. Космосът, подобно на планетата, която заобикаля, е общо пространство на Земята. Просто не трябва да се превръща в общата ни трагедия.\nОще по темата: Други космически боклук космически технологии


Новини 29.08.2014 29.08.2014\nОткриха нива с канабис в землището на село Островец\nНаркостопанство в землището на кирковското село Островец бе разкрито днес от полицията. Криминалисти от РУ-Кирково са задържали на място и стопанина на наркотичната нива С. А. на 43 години, докато наглеждал насажденията. 17-те стръка канабис са височина около 1,5 метра, а общото им тегло е 4,375 килограма. Наркотикът е иззет и е на съхранение в […]\nСтрошиха стъкло на кола пред хотел в Кирково\nСигнал за счупено панорамно стъкло на автомобил „Рено“ е подаден в РУ-Кирково, съобщиха от полицията. Колата била паркирана пред хотел в село Кирково. Дежурна оперативна група е извършила оглед. Образувано е досъдебно производство за повреда и унищожаване на чуждо имущество.\n32-килограмова тиква отгледа 14-годишният ученик от Момчилград Мехмед Али. Момчето засадило само семката тази пролет в село Чорбаджийско, където гостувало на вуйчо си Ерджан Осман. Той е земеделски производител, а ученикът често ходи на село, за да му помага. „Семето е местен сорт. Даде ми го вуйчо, който от години отглежда гигантски тикви“, разказа момчето. […]\nДве бракониерски хрилни мрежи с обща дължина 100 метра и 100 метра съра иззеха инспектори от отдел “Рибарство и контрол” на ИАРА Кърджали при проверка на на язовир „Студен кладенец“. Бракониерите били разпънали такъмите си край село Лисците. Инспекторите са извадили и прибрали мрежите и сърата. Съставен е констативен протокол срещу неизвестен нарушител. Това е втори случай […]\nМузей организира велотурове за посетителите си в Ардино\nВелотурове за посетителите си организира от началото на август историческия музей в Ардино. Културната институция се стопанисва от общината, а ръководството й се надява, че с велосипедите ще успее да привлече повече туристи. „С велосипедите всеки може да направи тур до туристическите забележителности в града и околностите му – Орловите скали, Дяволския мост, крепостта „Кривус“ […]\nСтраница1 Страница2 Страница3 Страница4 Страница5 … Страница9 Следваща


European Commission - PRESS RELEASES - Press release - CETA — търговско споразумение, което определя нови стандарти за световната търговия\nCETA — търговско споразумение, което определя нови стандарти за световната търговия\nБрюксел, 29 октомври 2016 r.\nНа 30 октомври ЕС и Канада подписват търговско споразумение, известно като всеобхватното икономическо и търговско споразумение (CETA).\nТо ще доведе до растеж и създаване на работни места чрез засилване на търговията и укрепване на икономическите отношения. Модерното по своя характер споразумение ще определи нови световни стандарти за посветените на устойчивостта глави в търговските споразумения. Със споразумението ще се улесни стопанската дейност с Канада, ще бъдат премахнати митата, ще се подобри значително достъпът до обществени поръчки, ще бъде даден достъп до нови сектори на канадския пазар на услуги, ще бъдат предоставени предвидими условия за инвеститорите и ще се защитят географските указания. Освен това дружества в редица сектори, и по-специално малките и средни предприятия (МСП), ще реализират икономии в резултат от премахването на двойното тестване.\nЧрез CETA ЕС и Канада поемат ангажимент да гарантират, че икономическият растеж, социалното развитие и опазването на околната среда се подкрепят взаимно.\nНамаляването на митата с над 500 млн. евро годишно ще е от полза за всички дружества\nCETA ще донесе осезаеми ползи за европейските предприятия чрез премахване на 99 % от митата. В повечето случаи това ще стане веднага след влизането в сила на споразумението. От първия ден от прилагането на споразумението в Канада ще отпаднат мита на стойност 400 млн. евро върху стоки от ЕС. В края на преходните периоди за премахване на митата тази стойност ще надхвърли 500 млн. евро годишно.\nПо-голям избор за 500 млн. потребители в ЕС при запазване на настоящите стандарти за качество\nОтварянето на пазарите също така има потенциал да доведе до поддържане на ниски цени и до по-голям избор за потребителите. В същото време свободната търговия не означава понижаване или промяна на стандартите на ЕС, с които се защитават здравето и безопасността на хората, техните социални и потребителски права и околната среда. Тези стандарти ще останат непроменени и целият внос от Канада, без изключение, ще трябва да отговаря на всички правила и разпоредби на ЕС относно продуктите. Това означава, че CETA няма да промени начина, по който ЕС регламентира безопасността на храните, включително ГМО продуктите или забраната за третирано с хормони говеждо месо.\nОтваряне на пазара на услугите в Канада и насърчаване на инвестициите\nCETA несъмнено е най-амбициозното споразумение, сключвано някога от ЕС в областта на услугите и инвестициите. Европейските предприятия ще имат нови предимства по отношение на получаването на одобрение за инвестиционни проекти в Канада. Те също така ще имат повече възможности за предоставяне на услуги, например на специализирани морски услуги като драгиране, преместване на празни контейнери или транспортиране на някои товари на територията на Канада. В други сектори на услугите, като далекосъобщения, финанси и услуги, свързани с околната среда, достъпът до пазара е гарантиран както на федерално равнище, така и — за първи път — на равнище провинции. В CETA, както във всички свои търговски споразумения, ЕС напълно защитава обществените услуги.\nСпоразумението осигурява рамка за признаване на квалификациите при регулираните професии, като например архитекти, счетоводители и инженери. Съответните професионални организации в ЕС и Канада ще трябва заедно да работят по техническите подробности на признаването на квалификациите въз основа на рамката. След това компетентните органи в Канада и ЕС ще одобрят резултатите от работата им и ще им придадат правна сила.\nПо-малко ограничения за придвижване през Атлантика във връзка с временна заетост\nCETA ще улесни служителите на предприятия и други специалисти да работят от другата страна на Атлантическия океан, а фирмите — да прехвърлят временно служители между ЕС и Канада. Това ще помогне на европейските предприятия да извършват дейностите си в Канада. Също така за други специалисти ще бъде по-лесно временно да предоставят правни, счетоводни, архитектурни или подобни услуги.\nПовишаване на конкурентоспособността на европейските предприятия на канадския пазар\nБлагодарение на CETA европейските предприятия ще станат по-конкурентоспособни на канадския пазар, тъй като ще могат по-лесно да предоставят следпродажбено обслужване. Това ще помогне на предприятията да изнасят оборудване, машини и софтуер, тъй като ще имат възможност да изпращат инженери по поддръжката и други специалисти да предоставят следпродажбени и свързани с тях услуги и поддръжка.\nПредоставяне на безпрецедентен достъп на предприятията от ЕС до държавни обществени поръчки\nКанада предоставя на предприятията от ЕС достъп до своите държавни поръчки, който е по-голям от предоставяния на другите нейни търговски партньори. Предприятията от ЕС ще могат да участват в процедури за възлагане на поръчки, за да предоставят стоки и услуги, не само на федерално равнище, но и на равнище провинции и общини в Канада. Те ще са първите предприятия извън Канада, разполагащи с тази възможност. Според оценки канадският пазар на обществени поръчки на провинциално равнище е два пъти по-голям от федералния. Канада също така се съгласи да увеличи прозрачността, като публикува всички обявления за обществени поръчки на един-единствен уебсайт. Достъпът до информация е една от най-големите пречки за по-малките предприятия по отношение на достъпа до международни пазари, така че това ще е от полза за по-малките предприятия в Европа.\nНамаляване на разходите на предприятията, без да се понижават стандартите\nЕС и Канада се споразумяха да приемат издаваните от тях сертификати за оценяване на съответствието в области като електрически изделия, електронно и радиооборудване, играчки, машини или измервателно оборудване. Това означава, че при определени обстоятелства орган за оценяване на съответствието в ЕС може да изпитва продукти от ЕС, предназначени за износ за Канада, в съответствие с канадските правила и обратното. По този начин ще се избегне извършването на едно и също изпитване от двете страни и може съществено да се намалят разходите както за дружествата, така и за потребителите. Това е от особена полза за по-малките дружества, за които заплащането два пъти за едно и също изпитване може да се окаже непосилно.\nРеформирана система за защита на инвестициите\nCETA гарантира защита на инвестициите, като същевременно утвърждава правото на правителствата да приемат разпоредби съобразно обществения интерес, включително в случаи, когато тези разпоредби засягат чуждестранни инвестиции. Традиционната форма на уреждане на спорове между инвеститор и държава, която съществува в много двустранни търговски споразумения, договорени от правителствата на страните от ЕС, е заменена с нова и подобрена съдебна система в областта на инвестициите.\nНовият механизъм ще бъде публичен — той няма да се основава на ad hoc трибунали. Ще има професионални и независими съдии, назначени от ЕС и Канада, които ще спазват най-високите етични стандарти чрез строг кодекс на поведение. Неговите процедури ще бъдат прозрачни, включително чрез отваряне на изслушванията за обществеността и публикуване на документите, предоставени във връзка с делата. Инвестиционните разпоредби ограничават случаите, в които един инвеститор може да съди държава, и не осигуряват защита на т. нар. фиктивни дружества. Само дружествата, свързани с реалната икономика, имат право да се възползват от тях. В никакъв случай публичноправен субект не може да бъде принуден да промени даден законодателен акт или да плаща обезщетение с наказателен характер.\nРеформираната съдебна система в областта на инвестициите е новост за търговските споразумения и публичният дебат за нея не е приключил в много страни членки. Поради това страните членки, подкрепени от Комисията, предпочетоха тази система да остане извън обсега на временното прилагане на CETA, което означава, че тя ще се прилага едва след като всички държави от ЕС приключат националните процедури по ратификация. През това време, както е предвидено в споразумението, Комисията ще работи с Канада за по-нататъшно уточняване на някои от параметрите на новата система, като подбор на съдии, достъп на по-малки предприятия до новата система и механизъм за обжалване.\nНови възможности за фермерите и производителите на храни, като в същото време се запазват т. нар. географски указания в ЕС\nСъс CETA ще бъдат създадени нови възможности за фермерите и производителите на храни, като в същото време изцяло ще бъдат защитени чувствителните за ЕС области. Предоставените от ЕС възможности за достъп на някои продукти са ограничени и съобразени, като са балансирани с предоставените от Канада възможности, които удовлетворяват важни европейски интереси в областта на износа, свързани със сиренето, виното и алкохолните напитки, плодовете и зеленчуците, преработените продукти и географските указания. Целият внос от Канада ще трябва да отговаря на правилата и регулаторните норми на ЕС. Например, в ЕС ще се внася само месо без хормони.\nCETA е важна стъпка напред за много търгуващи със земеделски продукти средни и малки предприятия от селските общности. Те ще се възползват от факта, че Канада се съгласи да защити 143 характерни продукта от конкретни географски региони в ЕС. Продуктите, които ще бъдат защитени в рамките на CETA, са най-изнасяните храни и напитки от ЕС — сиренето „Рокфор“, балсамовият оцет от Модена, нидерландското сирене „Гауда“ и др. Европейските продукти ще бъдат защитени от имитации до степен, сравнима с гарантираната от правото на ЕС, и ще се избегне рискът да бъдат считани за генерични продукти в Канада.\nЗащита на европейските новатори и творци\nСъс CETA ще бъдат създадени в по-голяма степен еднакви условия на конкуренция между Канада и ЕС по отношение на правата върху интелектуална собственост (ПИС). Например ще се укрепи защитата на авторските права чрез привеждане на канадските правила в съответствие с правилата на ЕС за защита на технологичните мерки и управление на цифрови права. Ще се подобри и начинът, по който с канадската система за правата върху интелектуална собственост се защитават патентите за фармацевтичните продукти от ЕС. Освен това правоприлагането ще се подобри благодарение на възможността за прилагане на временни мерки и разпореждания по отношение на посредници, участващи в дейности, нарушаващи тези права. Канада също така се съгласи да засили прилаганите по своите граници мерки срещу стоки с фалшифицирани търговски марки, стоки, чието авторско право е било обект на пиратство, и стоки с фалшифицирано географско указание.\nЗащита на правата на хората на работното място и опазване на околната среда\nВ CETA ЕС и Канада потвърждават своя ангажимент по отношение на устойчивото развитие. И двете страни са съгласни, че увеличаването на търговията и инвестициите трябва да бъде съпътствано от още по-добро опазване на околната среда и трудовите права, а не да бъде за тяхна сметка. ЕС и Канада поеха ангажимент чрез CETA да гарантират, че икономическият растеж, социалното развитие и опазването на околната среда се подкрепят взаимно. В CETA са включени задълженията на ЕС и Канада във връзка с международните правила за правата на работниците и опазването на околната среда и климата. Съгласно споразумението гражданското общество в ЕС и Канада ще играе съществена роля при изпълнението на ангажиментите в тези области от CETA. В CETA също така е предвидена процедура за уреждане на спорове, включително консултации на правителствено равнище и създаване на експертна група.\nЗаедно със CETA ЕС и Канада подписаха съвместен тълкувателен инструмент — документ, който ще има правна сила и в който ще се уточни по ясен и недвусмислен начин за какво са се споразумели Канада и Европейският съюз в редица членове на CETA (като например за новата съдебна система в областта на инвестициите, за правото на регулиране, за обществените услуги или за защитата на труда и околната среда).\nСлед подписването на CETA Европейският парламент трябва да даде съгласието си за временното влизане в действие на споразумението. Временното прилагане — след като дадено споразумение е одобрено от страните членки в Съвета и от Европейския парламент — дава възможност на европейските предприятия и потребители да се възползват от предимствата му незабавно в тези области, които попадат в областта на изключителната или споделената компетентност на ЕС.\nСъобщение за медиите: Среща на върха ЕС-Канада: новоподписаното търговско споразумение определя високи стандарти за световната търговия\nВидеоклип: Защо е нужно всеобхватното икономическо и търговско споразумение? (интервюта и примери)\nПубликация: Ползи от CETA и истории на износители\nУебсайт с конкретни примери за търговските предимства за европейските предприятия\nПълна информация за търговското споразумение между ЕС и Канада: http://ec.europa.eu/ceta


Ананиев издаде заповед: В парковете ще може да се извеждат деца до 18,30 ч., а след този час – кучета – О Новини\nдеца до 12 години, придружавани от родител/и или член/ове на семейството, но не повече от двама възрастни,\nв часовия диапазон от 9,30 ч. до 18,30 ч. всеки ден; собственици на кучета, но не повече от един, във времето до 9,30 ч. и след 18,30 ч., всеки ден.\nКОМЕНТАР НА АРМАН БАБИКЯН:\nПоредното удивително паркшоу на Борисов във връзка с шанса и децата да се възползват от правата на кучетата! Ако са до 12 годишни разходка може, ако са на 13 – не!\nПосле започна шоуто.Издърпва Фандъкова и говори вместо нея, после министър Вълчев и говори вместо него, след това генерал Мутафчийски, който не успя добър ден да каже..\nХората се ползваха за декор на Енвер Ходжа, а той разпореждаше къде да застанат мисирките.\nЦирк на унижението, което е търпимо ако си на власт…явно! Как ли се чувстват червеите, когато има много тор?


Китайският цирк е традиционна форма на изкуство,който има над 2000-годишна история. Програмата включва разнообразие от акробатични номера, изпълнявани от художници, облечени в национални костюми. Всички изпълнители от Китай, които са получили специално обучение, за да представят традиционното изкуство пред европейската аудитория.\nВсъщност се използва самият термин "китайски цирк"Европейските страни да опишат разнообразното изкуство на Китай. Clowning, опитомяването на месоядни животни - атрибутите на изключително модерен европейски цирк. Ориенталското представителство обединява художниците на пекинската опера, монасите от Шаолин, които демонстрират бойните изкуства на кунг-фу. Добре известен литературен герой, маймунският крал (Sun Wukong) се появява между числата. Това е невероятно шоу, от което децата и възрастните са доволни.\nКитайският цирк също е лъвски танц, ходещАкробат трикове с йо-йо, с регистрационните номера, когато момичето се завъртя на дълги пръчки плочи (брой на полюсите въпрос за четири парчета във всяка ръка), "въздушна коприна" (полет на ленти, изработени от коприна), броят на пожар.\nАкробатика в Небесната империя - отличителенНационалният стил, разработен от ежедневния и трудов живот на китайския народ. Според хронологични записи, древни дърворезби, декоративни модели на керамика, то е възникнало в периода на битката царства. Като изпълнителна форма достига високо ниво под династията Хан. Грандиозно шоу бе показано през 108 г. пр.н.е. пред императорския двор на чуждестранни гости. Но с течение на времето акробатичното изкуство изгуби привилегированата си позиция и се превърна в любим спектакъл само за обикновените хора. Повечето акробати дадоха представления по улиците, само към края на династията Минг започнаха да свирят на сцената. По време на управлението на династията Цин, това изкуство е възвърнало предишната си популярност и остава в търсенето и до днес. От основаването на КНР през 1949 г., извън страната, която все още не е известна като китайския цирк, е получила напълно ново развитие. В цялата страна бяха организирани трупи, които скоро станаха световно известни и се появяват с постоянни продажби.\nОбучение на децата за акробатичното изкуствозапочва с четири години. Като професионални изпълнители, те започват своята кариера в юношеството. През последните 35 години циркови трупи от Средното царство са били на турне в повече от 100 страни по света. Много често китайският цирк се представя в Москва, Санкт Петербург и други големи руски градове.\nИдеята да се комбинират артисти в едно тематично шоудойде през 1990 г., британската директорът на цирка Филип Ганди, след като група от китайски акробати, които извършват в рамките на Circus фестивал в Монте Карло. Той беше впечатлен от безупречното им представяне и невероятните акробатични номера. След обсъждане на някои организационни въпроси на 45 художници са комбинирани в един трупа, който стана известен като Големия китайски цирк (Москва и Санкт Петербург имат възможност да видят новия си спектакъл "Ин-Ян" в периода януари-февруари 2013 г.).\nКак да си направите китайски фен


Първа менструация – как да кажа на мама? | Az-jenata.bg\n28 Ное 2006|\nНе оставяйте детето си да стигне дотам, че да се чуди над този въпрос и да се притеснява. Защото това ще бъде стабилен индикатор, че сте изпуснали връзката си с вашето пораснало момиче. Естествено приятелките, улицата ще го образоват по въпроса много преди появата на първата менструация, но ако вие не сте се заели с просвещаването по половите въпроси доста преди този момент, бъдете сигурни, че след време ще има пропаст между вас и детето ви. И не защото то е в непредвидимата възраст на тийнейджър. А защото тънката червена нишка, вместо да ви свърже по-здраво като жени, ще ви разедини. Ако не сте направили вие първата крачка, вече всичко свързано с женствеността на вашата пораснала дъщеря ще започне да става само нейна лична зона и постепенно ще стане табу за вас. Нейните проблеми в тази област ще бъдат споделяни с приятелки, приятели, лекари, учители. Вие ще бъдете последният човек, който ще научи за радости и проблеми в тази сфера.\nА може да започнете разговор по тези теми още от най-ранна възраст. Продават красиво илюстровани книжки за устройството на човешкото тяло, в които разказват за половата система на мъжете и жените, за развитието на ембрионите в утробата на майката. Всеки се е родил момче или момиче и се очаква да стане мъж или жена. Ако не се говори по тези въпроси, децата сами още от малки си правят индиректни изводи, наблюдавайки мама и татко. Затова и е доста по-трудно, когато детето се отглежда само от един родител.\nНито една майка не би искала да си причини това, нито да постави детето си в неудобна и неловка ситуация. Затова помислете от рано и подготвяйте детето си постепенно с физиологичните промени, които ще настъпват в неговото тяло. Разговаряйте за вълненията на първото влюбване и секса, споделяйте своите минали любовни трепети и неуспехи. Не когато се влюби нещастно за първи път и първата мисъл да бъде агресия или самоубийството, само защото се чувства отхвърлена, нежелана и пренебрегната. По-леко е когато знаеш, че и друг е преживял нещо също толкова драматично и го е надживял.\nТака, когато вашата дъщеря се влюби за първи път, вие може да сте първият човек, на когото тя да повери тази малка тайна, не защото сте й майка, а защото първа сте й доверили тайните си в тази област. Тя вече ще ви възприема не само като майка, а като приятелка, която е минала по нейния път и от която може да разкаже или да поиска съвет.\nМного тъжно е и за двете страни, когато порастването отделя децата от майките им. А порастването е неизбежно и предвидимо, не може да се оправдаваме – ами не очаквах, че детето е пораснало, не знаех, че то ще прави секс на тази възраст. Гледайки телевизия обаче и ставайки свидетели на шокови гаври и изнасилвания между деца – ние трябва да говорим, за да предпазим, а не само да се молим и стискаме палци да не се случва в нашата къща. Разбира се не може да предотвратим злините, но може да направим всичко, което е по силите ни, така че децата ни да са по-подготвени за реалния живот на големите.


Традиции, уникални за Киото – AnimeS.bg\nКиото е сърцето на културата на Япония, с много от уникалните традиции на страната, които произхождат от тази древна столица. Много от тези ритуали все още са запазени и могат да бъдат преживяни в историческите райони на Киото, като Гион и Арашияма. Нека да разгледаме няколко традиции, които са уникални за Киото, но и са известни и по целия свят.\nЗа традиционното японско художествено изписване на калиграфия Шодо се използва четка и мастило, като в него се изразяват символи, канджи и хирагана. Произхождайки от Китай, изкуството се разпространява в Киото по време на златния век – периода Хейан (794-1185 година), когато древната столица се измества от Нара в Киото. Именно по това време в Киото се заражда уникалният калиграфски стил, който е характерен за Япония. Той остава важна част от японската култура и се използва за специални церемонии, както и за изписването на новогодишни поздравителни картички.\nМайко и гейша\nМайко и гейша са висококвалифицирани артистки, които традиционно забавляват гостите в чайните и традиционните ресторанти в Киото. Те се обучават в изпълнението на културните изкуства, включващи класическа музика, танци, разговори и традиционни игри. Те започват да се появяват в Киото, след като императорският двор премества столицата в Хейан-кио (Киото) през 794 година. Майко и гейша все още могат да бъдат срещнати в района на Гион в Киото, както и в историческите части на града, като улица Ханами-коджи и Понточо.\nКрасивото традиционно облекло кимоно е културна японска традиция, която все още съществува, като тоалета все още се носи по време на специални случаи в съвременния японски живот. Днешният стил на кимоно, в който кимоно се отваря отпред и е обвързано със специален колан, наречен оби, е разработен през периода Едо (1603-1868 година) в Киото. Районът Нишиджин, разположен на северозапад от централната част на Киото, е източникът на всички тези зашеметяващи тъкани и оби, като също така е идеалното място, на което можете да се насладите на пазаруване за кимоно или различни постановки с кимоно. За да се потопите напълно в културата на Киото, можете да наемете кимоно и да се насладите на приятна разходка из старите улици и богатите на древна история райони на града.\nЮзен е традиционна техника за боядисване, използвана за създаването на брилянтно оцветени и живописни дизайни на Юзен Кимоно. Историята на Юзен датира от периода Генроку (1688-1704 година), когато местният художник Миязаки Юзен създава тази уникална техника близо до храм Чион-ин. Няколко магазина в Киото все още прилагат това традиционно боядисване, като майсторите старателно работят за създаването на тези модни и изпълнени с изкуство шедьоври.\nЯпонската чаена церемония или „Пътят на чая“ е една от най-известните културни традиции на Киото, като посетителите в града все още могат да й се насладят в една от многото традиционни чайни в Киото. Дълбоко вкоренена в Дзен Будизма със своите прецизни и изящни движения, церемонията е била популярна сред благородниците в Киото в миналото. Киото остава духовният дом на чаената церемония, както и на култивацията на чай.\nTagsИстория Киото Култура Традиции Япония\nНай-вкусният рамен в Осака


Елена Стоянова Изкуството да продаваш и да си добър търговец в голяма степен е даденост. Въпреси това има някои основни стъпки, които трябва да се извървят. В следващите редове ви предлагаме някои от тях. 1. Разработване на дългосрочен стратегически план за работа с отделните клиенти\n- Ключовите фактори на успеха\nВ битката за клиента и реализацията на нашия труд има някои важни моменти, които е добре да помним, защото така бихме могли да вървим стъпки напред. Увеличаване на отстъпките – да, ама не! По време на криза не е необходим да се променя кардинално ценовата политика на фирмата и съответно да се предлагат...\nГРИМЬОР – ПРИЗВАНИЕ ИЛИ ПРОФЕСИЯ? Едно интервю с Яна Стоянова Яна Стоянова е водещ български гримьор и един от малкото, работещи за чужди филмови продукции. Яна участва в над 60 американски продукции, заснети в България. През годините работи също в италиански и френски филми, както в продукции, заснети в Грузия и Италия. Яна е персоналният...\nВРЕМЕ Е ЗА SPA ПЕДИКЮР И МАНИКЮР\nКАКВО Е SPA СПА е абревиатура от латинското Sanus Per Aquam (SPA), което в превод означава „здраве чрез вода“. Като втора версия за произхода на наименованието се смята първият воден курорт, в който били използвани термалните води, открит още по време на Римската империя в неголемият белгийски град Спа. През XV-XVI в. процедурите...\nТАКТИКА НА ОБЩУВАНЕ\nЧрез перманентния грим човек не просто подобрява външността си, той изпраща сигнал на околния свят. "Аз съм такъв”, казва той. Понякога това е зов или начин да се отличиш. В повечето случаи това е опит да съответстваш на определен статус или обкръжение, в което се намираш. Процедурата по перманентен грим може да играе ролята на...\nСилата на PR\nВ тази статия няма да разказваме за интегрирани маркетингови комуникации (ИМК). Всички успели в своя бизнес знаят на теория и на практика какво означават 5-те P, как да „покрият” комуникацията на бранда си на 360 градуса, за да достигнат до своя таргет, и т.н. Тук ще разкажем за една платформа, съществуваща от 30-...\n5 най-популярни форми на ноктите\nСертифициран международен преподавател по маникюр\nи ноктопластика ONS Bulgaria 1 Овална форма. Прекрасно подчертава женствеността и елегантността на ръцете. Чудесно изглежда на дългите нокътни плочки и дълги средно дебели пръсти. При правене на овала трябва да сме много внимателни. Най-малката грешка - и ще се наложи да...\nМъжете в nail индустрията\nРоден 1969 в Солт Лейк Сити, Юта, САЩ Дейвид Фаулър започва кариерата си като маникюрист преди 10 години и активно работи с Джен Арнолд, CND, в Южна Калифорния. Започва да гради професионална кариера и скоро негови клиенти стават звезди като Дженифър Лопес, Бритни Спиърс, Мадона и Хали Бери. Работил е за събития като Оскарите,...\nКой е Владимир Тарасюк? Топ-стилист на Украйна, Hair Artist и международно признат съдия, основател на Академията по фризьорско изкуство, собственик на верига от едноименни салони и Франчайзинг, член на престижния британски клуб Alternative Hair Club. Своят първи салон открива в Киев през 1997 г. Търговската дейност не успява да му попречи да...\nЯна Стоянова е водещ български гримьор и един от малкото, работещи за чужди филмови продукции. Яна участва в над 60 американски продукции, заснети в България. През годините работи също в италиански и френски филми, както в продукции, заснети в Грузия и Италия.\nЯна е персоналният гримьор на Силвестър Сталоун е в „Непобедимите 2“....


W&H - Стерилизация за рекордно кратко време\nВремето е пари – това е истина, която денталните практики установяват все по-често. Как можете да постигнете идеалния баланс между бърза работа, ефективност и интензивна грижа за пациентите? Без модерна технология и съвременна система за управление на работния процес, това на практика е невъзможно.\nДигитализацията и автоматизацията помагат за оптимизиране на лечението, управлението на пациенти и хигиенните процеси в практиката. Вече не е необходимо различните стъпки да се изпълняват или документират на ръка. Лекарят по дентална медицина и неговият екип могат да отделят повече време за грижа към техните пациенти.\nИзточник: ZWP 11 / 2015\nУвеличаването на административните разходи и по-строгите директиви относно хигиена водят до значителни предизвикателства пред модерните денталните практики, както по отношение на работата, която трябва да се извърши, така и относно времето, необходимо за изпълнение на различните етапи. Трябва да се отдели допълнително време за справяне с административните задачи и документация на момента или след работа. Това време не може да се използва за лечение на пациенти. Така или иначе, нито пациентът, нито персоналът на практиката са доволни от това решение. Ето защо си струва да се внедрят структурни и технически мерки така, че да има повече време за действително лечение на пациенти.\nУспоредно с иновативните технологии като панорамната рентгенография и дигиталното заснемане, мрежата "зад кулисите" е тази, която истински облагодетелства денталната практика в ежедневната работа. Обикновено, не всяко приложение е толкова практично или необходимо за всички практики, но съществуват основни процеси по дигитализация, които са задължителни за всеки развиващ се екип. Например, виртуалните досиета на пациентите. Дори най-големите почитатели на химикала и хартията скоро ще оценят предимствата на компютърната връзка, съхранението и архивирането.\nДруга подходяща област на приложение е обработването на инструменти, където дигитално свързаните апарати не само предлагат ефективност, но намаляват потенциалните източници на грешки и гарантират абсолютна проследимост. W&H предлага един чудесен пример за оптимално внедряване на дигитализацията в хигиенния процес. Този дентален производител от Бюрмоос, Австрия от 125 години създава инструменти, наконечници и апарати, съобразени с изискванията на лекарите по дентална медицина и медицинските специалисти. Със своята широка гама от апарати за хигиена, включваща най-новия иновативен продукт - стерилизатор Lisa, W&H позволява на денталните практики да направят сериозна крачка напред.\nПредимствата на автоматизираните техники са очевидни още на първия етап от процеса на обработка на инструменти: тъй като съвременните турбини, прави и обратни наконечници са много сложни и съдържат дребни компоненти, ръчното почистване отнема много време на персонала и включва скъпи консумативи. В същото време, резултатите от почистването разбира се се различават при всяка манипулация. В отговор на това, апаратът за почистване и смазване Assistina 3x3 на W&H Ви позволява да постигнете еднакво, надеждно и ефективно почистване и поддръжка.\nВсичко, което е необходимо е да натиснете един бутон, за да стартирате цялостния процес. Апаратът автоматично разпознава броя на заредените инструменти и регулира функциите си по съответния начин, за да осигури оптимални настройки на количеството разтвор и време. Веднъж след като всички вътрешни канали на спрея и лагерите са почистени с Активен разтвор на W&H и продухани с компресиран въздух, инструментите са третирани външно с почистващ разтвор. Последната стъпка е смазването на лагерите. Апаратът изпълнява целия процес за 6 минути при 3 заредени инструмента.\nПо-бърза стерилизация от преди\nИнструментите се прехвърлят в стерилизатора, опаковани или неопаковани, в зависимост от спецификацията на класа на инструмента. Новата Lisa се характеризира с ускорен тип-B цикъл на стерилизация. Времето за сушене зависи респективно от зареждането. По-малко инструменти в тарелката, по-малко време за стерилизация и сушене. Инструментите са защитени, тъй като са изложени на топлина за по-малко време. Освен това, W&H разработи еко бърз цикъл за неопаковани инструменти, което позволява цялостна стерилизация за 13 минути. Това означава, че Assistina 3x3 и Lisa обработват инструментите за рекордно кратко време и те излизат готови за работа общо след 19 минути. Персоналът веднага може да се върне към другите си професионални задължения.\nОбработва и стерилизира инструменти за 19 минути.\nНадеждна система за проследяване с функция за дистанционно наблюдение.\nЛесна навигация и проследимост\nОптимизацията на цикъла в новия автоклав Lisa не е единственият аспект, който предлага на денталните практики значително спестяване на време; иновативният цветен сензорен екран е снабден с ясни интуитивни икони и бутон "Помощ", които допринасят за бързата навигация. Изборът на програма, документирането на партида и удостоверяването на стерилизационен цикъл са въпрос на натискане на няколко бутона, а за персонала са нужни минимални инструкции за работа с апарата. С автоматичната опция за документиране, Lisa покрива още една стъпка, която отнема значително време, когато се извършва ръчно. Стерилизаторът автоматично съхранява хигиенните данни на USB памет, без нужда от компютър или софтуер.\nWiFi връзка за допълнителна полза за потребителя\nW&H добави WiFi връзка, която е следващото доказателство, че апаратът е перфектно оборудван за работа. Използвайки патентованото мобилно приложение Lisa mobile app, стерилизационните процеси могат удобно да бъдат наблюдавани и съхранявани на таблет или смартфон в реално време. Благодарение на цялостната, интелигентна система за проследяване с широка гама от опции, денталните практики могат свободно да организират документацията на хигиенните процеси спрямо тяхните изисквания.\nЗаедно, Assistina 3x3 и Lisa обединяват автоматични процеси и дигитални интерфейси, които създават ефективна и лесна за управление система за надеждна обработка на инструменти.\nБъдещето на денталните практики е в автоматизацията и дигитализацията. Компютърно-управляваните процеси улесняват ежедневните задачи, предлагайки едновременно надеждност и ефективност. Апарати като Lisa и Assistina 3x3 създават балансиран работен процес по хигиена и спестяват разходи за ресурси. Усвояването на тези възможности позволява на лекаря по дентална медицина и денталните екипи да спестят ценно време, което могат да посветят на техните пациенти. Това оказва положителен ефект едновременно върху удовлетвореността на пациентите и мотивацията на служителите.\nНищо не може да се сравни с нея